### Resume

[adresse], afd. 1, søger om godkendelse af lånoptagelse og huslejestigning i forbindelse med udskiftning af vinduer i afdelingens lejemål.

### Sagsfremstilling

[adresse], afd. 1, består af ialt 347 lejemål fordelt over ejendomme beliggende i [adresse], Treschowsgade, [adresse], [adresse], [adresse], Tejs Schultz og Ved Skråningen, alle i [adresse], Vejle. Ejendommene er alle opført og taget i brug mellem 1941-1948.

På et ekstraordinært afdelingsmøde den 5. juli 2023 blev det besluttet at renovere vinduer og altandøre i samtlige lejemål i afdelingen, så de udskiftes med højisolerende træ-aluminum vinduer og døre.

Projektet er planlagt til at blive sat iværk i 2023 og forventes at kunne afsluttes indenfor to år.

Låneoptagelse og huslejestigning

[adresse] oplyser, at det samlede anlægsbudget for projektet er ca. 25 mio. kr.

Projektet er planlagt finansieret ved optagelse af et 30-årigt realkreditlån på ca. 19,4 mio. kr. og ved anvendelse af afdelingens henlagte midler for ialt ca. 6 mio. kr. Det vil ikke være nødvendigt med kommunal garanti for realkreditlånet.

Renoveringen af vinduer mv. vil medføre en årlig huslejestigning på 56 kr. pr. m², hvilket svarer til en stigning på ca. 8%.

Lovgrundlag

Hvis en almen boligorganisation ønsker at optaget et lån med pant i organisationens faste ejendom, kræver det kommunalbestyrelsens godkendelse, jf. lov om almene boliger § 29.

Byrådet delegerede den 2. oktober 2013, pkt. 178, sin kompetence til Teknisk Udvalg, som herefter kan godkende optagelse af lån i forbindelse med renoveringsprojekter, der ikke indebære kommunal garantistillelse.

Ekstraordinære renoveringsarbejder, der medfører en huslejestigning på mere end 5%, skal godkendes af kommunalbestyrelsen inden de iværsættes, jf. driftsbekendtgørelsen §79, stk. 4.

Teknisk Udvalg har ifølge [adresse] Delegerings- og [adresse] kompetencen til at godkende planlagte huslejeforhøjelser.

### Sagens videre forløb

Sagen skal alene behandles af Teknisk Udvalg.

### Klima og resiliensvurdering

Ikke relevant.

### Teknik- og Miljødirektøren indstiller,

|  |  |
| --- | --- |
| at | udvalget godkender en låneoptagelse på ca. 19,4 mill. kr. med pant i afdelingens faste ejendom, og |
| at | udvalget godkender huslejestigningen. |

### Beslutning

Godkendt.